Vrede op Aarde | SkalkSkryf
« Dis heerlike lente
Weer Storietyd »
September 16, 2013 deur Louwie
Plak Joh op sy Facebook hierdie stukkie inspirasie van Marianne Williams:
Ego says; “Once everything falls into place, I’ll feel peace”
Ongelukkig lei die stukkie wysheid toe self tot ´n kortstondige onvrede, maar dit is ´n ander storie.
Tog lyk dit vir my asof Spirit deesdae al hoe meer mense aanspreek om vrede en harmonie op te soek. In my vorige skrywe het ek verwys na Jon Mooallem se boek “Wild Ones” waarin hy ondermeer vetel van sy tog die veld in om sy kind eerstehands die wonder van die natuur te gaan laat beleef. Oor die wêreld heen vind die soort van doen al meer en meer plaas, soos Richard Louv skryf in sy boek “Last Child in the Woods” dat ouers begin om hulle kinders te “ontkoppel” van hulle elektronika af deur hulle weg van die stad na parke, berge en riviere toe te vat.
Miskien het hy iets beet as hy sê dat dit slegs in die natuur is dat ´n mens werklik die “awe and wonder” van dinge, en van bestaan kan beleef. Soos James George dit stel: “Life requires an open domain, open to life, to mystery, to the unknown.” En waar beter kan mens dit beleef as in die natuur?
Ek het nog nooit gehoor van iemand wat voor sy rekenaar, of terwyl hy op sy iPhone besig is om te teks, ´n transendentale ondervinding gehad het nie.
Die ander uiterste is die nuwe lot wat (deur die Gees?) geïnspireer voel om hulle liefde aan die Aarde/Gaia eksplisiet-seksueel te gaan staan en betoon. Dis nie sommer net jou “garden veriety tree hugger” dié nie. Hol die wêreld in Adamsgewaad vol en doen eco-seks met boome, rotse, sandhope op die strand, weivelde, branders en selfs met die wind! En nie sommer net speel-speel nie, dit moet orgasmies uitgeleef word. Ek vrees die dag as hulle aangesê word om hulle oorvloedige liefde aan ou Blommetjie die melkkoei of ´n bruinbeer in die bos te gaan betoon! Dit is miskien wat James bedoel as hy praat van “our egotism and narcissism dressed up as spiryuality.”
Ook hier by ons spook “Gees” onder die Volk. Nou anderdag is iemand selfs geïnpireer om die Kama Sutra in Afrikaans vertaal, en die naweek lees ek dat ook die I Ching nou in onse (Koos) Kombuis taal die lig gesien het.
Dink ek aan Wordsworth wat sê:
And much it grieved my hart to think
Posted in Louwie | Tagged eco-sex, I Ching, Richard Louv, vrede | 1 Kommentaar
op September 25, 2013 at 1:09 nm Hannelie
Ek dink die Tree “humpers” gaan n baie kort sesie he met die bruinbeer, maar hy gaan beslis die lig sien (aan die einde van die bekende tonnel). I Ching vir boom rokers (nie humpers) klink na a plan. 🙂